<classify> Na FARAJA MASINDE -DAR ES SALAAM IKIWA ni siku nane tangu usiku wa Januari 8, mwaka huu, moto ulipozukakatika hifadhi ya mafuta inayomilikiwa na Kampuni ya Lake Oil eneo laVijibweni, Wilaya ya Kigamboni, Dar es Salaam, imebainika kuwa askarialiyejitoa mhanga kuzima moto huo, alipitia machungu mbalimbali. Machungu hayo ni pamoja na kukosa matibabu katika hospitali mbilializoenda usiku huo baada ya kuzima moto, huku joto kali lililokuwapo eneo hilona harufu kali ya petroli vilikuwa vimeonekana kumdhuru. Akizungumza na gazeti hili, askari huyo Station Sagent, WillisonMwageni, ambaye alipata cheo hicho baada ya ujasiri wake wa kuzima moto huo,alisema mikasa ilianza wakati wa kutoka nyumbani kuwahi eneo la tukio. Mwageni alisema baada ya kupata taarifa za moto huo akiwa nyumbanikwake Pugu, alichukua pikipiki ili kufika eneo la tukio kwa haraka. Alisema akiwa njiani, alisimamishwa na askari wa usalama barabarani trafiki, ambaye licha ya kumwelewesha uharaka aliokuwa nao, bado hakumwelewajambo lililofanya amwache dereva wa bodaboda na yeye kutembea kwa miguu. Mkasa huo haukuwa wa mwisho, kwani baada ya kuzima moto kwenyemazingira magumu yaliyohatarisha maisha yake, alitafuta matibabu usiku huohospitali mbili tofauti huku kote akikwama kuhudumiwa. Alisema kabla ya kuingia eneo la matanki na kuzima moto huo, alijuahatari iliyokuwa mbele yake na uwezekano mdogo wa kutoka huko akiwa salama,hivyo aliaga kabisa na kutaka mke wake ambaye ni mjamzito kutunzwa. Mwageni alisema alifanya hivyo kwa sababu alibaini kuwa moto huousipodhibitiwa mapema na ukafika eneo la matanki na mitungi ya gesi, madharayake yangeweza kufika hata mikoa ya jirani nje ya Dar es Salaam. Nilichokifanya nikaaga,nikasema jamani mimi nakwenda, kama nikifa basi naomba mnipelekee salamu kwafamilia yangu, na mke wangu mjamzito mwambieni nimekufa kwa ajili ya kuokoa taifa,kwani inatakiwa muda mwingine kuwa mzalendo kwa ajili ya wengine kuweza kuponabila kujali utapata nini. Nilichofanyanikachukua fire extinguisher, nikafungua pini kishanikapiga sehemu ile kwa ajili ya kukata moto sababu isingekuwa hivyo zile garina watu wote wasingetoka. Baada ya moto kupungua nikalazimika kuingia ndanikabisa ya moto kwa kupanda ngazi. Kule juu kulikuwa na joto kali, hewa hakuna zaidi ya kusambaa kwapetroli, ilitakiwa kuwa na ujasiri wa hali ya juu kuweza kuingia. Katika wale wenzangu sita ambao tuliteuliwa awali wakakataa, wawiliwalikuja wakati huo mimi natafuta koki, wakaniambia aisee koki iko huku. Wakati naingia, wahusika waliniambia kuwa tanki namba saba ndiyoilikuwa inafanyiwa kazi muda mfupi uliopita, nikamwambia mwenzangu aigonge ilekoki ili ilegee, lakini alipoona joto linazidi wote wakakimbia. Ikabidi niwaambie wawe wananipiga na maji mgongoni ili kusaidiakupunguza joto na kupata hewa. Kweli walifanya hivyo, nilivyoingia kule ndaniikanibidi niwe navuta hewa kwa ndani, nikawa navuta kidogo tu huku nafunga ilekoki, alisema Mwageni. KUKOSA HUDUMA HOSPITALI Alisema baada ya kukamilisha kuzima moto huo, ikabidi Katibu TawalaDAS Wilaya ya Kigamboni, Rahel Mhando, aagize apelekwe kupata matibabu jamboambalo alikubaliana nalo. Mwageni alisema kuwa alipelekwa Hospitali ya Tungi kwa kutumia gari lawagonjwa. Alisema baada ya kufika hapo, hakupata huduma na daktari alimwambiaasubiri kwanza kwa sababu ana wagonjwa wengi wa dharura. Askari huyo alisema hakuridhika na maneno hayo na kuamua kurudi eneola tukio ambako alimkutana Mkuu wa Wilaya ya Kigamboni, Sarah Msafiri, ambayealipobaini hajatibiwa akaagiza apelekwe Hospitali ya Mnazi Mmoja. Kufika pale bado nikaambiwa kuwa natakiwa kuwa na bima ya afya aunitibiwe, kesho yake niende kulipa. Nikaona bado wananivuruga, nikatembea hadi kituo chetu cha Firenikiwa sina shati wala viatu, nilipofika pale kuna mfanyakazi mwenzetu nikamwombaanipatie nguo, akanipa na viatu japo vilikuwa vya kike, nikavaa na kuondokakwenda nyumbani, alisema Mwageni. Mwandishi wa MTANZANIA alimtafuta Mganga Mkuu wa Hospitali ya Wilayaya Kigamboni Vijibweni, Dk. Saumu Kumbisaga, ambaye alisema taarifa kuhusu tukiozima lililoendelea hospitalini hapo anazo, lakini hawezi kuzitoa hadi apateidhini kutoka kwa Mkurugenzi wa Manispaa. Ni kweli kwamba taarifa za tukio zima tunazo kwani kanda ya video CCTVilinakili kila kitu kilichoendelea, lakini ninyi waandishi wa habari si mnajuautaratubu ulivyo, kwamba lazima mpate kibali kutoka kwa Mkurugenzi, alisemaDk. Saumu. Aidha, mwandishi pia alifika katika Hospitali ya Manazi Mmoja kutakakupata ufafanuzi wa jambo hilo, lakini ilishindikana kutokana na Mganga Mkuukuwa na shughuli za kiofisi.  <topic>: KITAIFA 